|  |
| --- |
| Številka: 007-61/2023/16 |
| Ljubljana, 30. 11. 2023 |
| EVA: 2023 – 2560 - 0050  |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Odlok o spremembi Odloka o določitvi vrednosti točke za odmero rudarske koncesnine – predlog za obravnavo |
| 1. Predlog sklepov vlade: |
| Na podlagi tretjega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na …. seji dne … sprejela naslednji: SKLEP:Vlada Republike Slovenije je izdala Odlok o spremembi Odloka o določitvi vrednosti točke za odmero rudarske koncesnine in ga objavi v Uradnem listu Republike Slovenije. Barbara Kolenko Helbl generalna sekretarkaPrejemniki: * Ministrstvo za naravne vire in prostor, Dunajska cesta 48, Ljubljana;
* Ministrstvo za finance, Župančičeva ulica 3, 1000 Ljubljana;
* Generalni sekretariat Vlade Republike Slovenije, Gregorčičeva ulica 20, 1000 Ljubljana.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| - v funkciji ministra za naravne vire in prostor, mag. Alenka Bratušek, ministrica za infrastrukturo- Jože Novak, državni sekretar- dr. Katarina Groznik Zeiler, v. d. direktorja Direktorata za naravo- dr. Marko MAVER, namestnik generalnega direktorja Direktorata za naravo- dr. Leopold VRANKAR, vodja Sektorja za rudarstvo- Natalija KOKALJ, podsekretarka |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| **/** |
| 5. Kratek povzetek gradiva: |
| Zaradi sprememb v stopnji inflacije od januarja 2019 (ko je pričel veljati Odlok o določitvi vrednosti točke za odmero rudarske koncesnine) do maja 2023, je treba ustrezno spremeniti vrednost točke za odmero rudarske koncesnine, ki trenutno znaša 0,00951 EUR in je določena z Odlokom o določitvi vrednosti točke za odmero rudarske koncesnine (Uradni list RS, št. 86/18).Zaradi dviga vrednosti točke za odmero koncesnine za 20,6 % se bodo za isti delež povečale tudi rudarske koncesnine, ki bodo odmerjene od vključno leta 2024 dalje. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA/**NE** |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  | 0 € | 0 € | 423.553,19 |  |
| Predvideno povečanje (+) ali zmanjšanje (**–**) prihodkov občinskih proračunov  | 0 € | 0 € | 423.553,19 |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

Povišanje vrednosti točke bo imelo vpliv na odmero rudarske koncesnine v letu 2025 za leto 2024.1. **Finančne posledice za državni proračun**

Zaradi dviga vrednosti točke za odmero koncesnine za 20,6 % se bodo za isti delež povečale tudi rudarske koncesnine, ki bodo odmerjene od vključno leta 2024 dalje. Za leto 2021 je bilo izdanih za 4.068.360,36 EUR odločb o odmeri koncesnine (od tega pripada državi 2.034.179,65 EUR, občinam, v katerih so pridobivalni prostori pa 2.034.180,71 EUR). Za leto 2022 je bilo izdanih za 4.110.194,78 EUR odločb o odmeri koncesnine (od tega pripada državi 2.055.096,92 EUR, občinam, v katerih so pridobivalni prostori pa 2.055.097,86 EUR). Zvišana vrednost točke se bo upoštevala za mineralno surovino, pridobivano v letu 2024, odločbe o odmeri koncesnine pa bodo izdane v letu 2025. Pod pogojem, da bi bile naslednja leta priglašene količine mineralne surovine enake tistim za leto 2022, bi povišanje vrednosti točke pomenilo povišanje prihodkov v državni proračun od vključno leta 2025 dalje za 20,6 %, torej za okoli 423.553,19 EUR. Za enako vrednost bi se povečala tudi skupna vplačila v občinske proračune. |
| **7.b Predstavitev ocene finančnih posledic pod 40.000 EUR:**Finančnih posledic pod 40.000 EUR Odlok o spremembi Odloka o določitvi vrednosti točke za odmero rudarske koncesnine, ne predvideva. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani: |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | **DA**/NE |
|  |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | **DA/**NE |
| **11. Gradivo je uvrščeno v delovni program vlade:** | DA/**NE** |
|  v funkciji ministra za naravne vire in prostor, mag. Alenka Bratušek ministrica za infrastrukturo  |

**PRILOGA 3 (jedro gradiva):**

PREDLOG 2023–2560–0050

Na podlagi 6. člena Uredbe o rudarski koncesnini in sredstvih za sanacijo (Uradni list RS, št. 91/11 in 57/13) Vlada Republike Slovenije izdaja

**ODLOK**

**o spremembi Odloka o določitvi vrednosti točke za odmero rudarske koncesnine**

1. člen

V Odloku o določitvi vrednosti točke za odmero rudarske koncesnine (Uradni list RS, št. 86/18) se v 1. členu znesek »0,00951 eura« nadomesti z zneskom »0,01147 eura«.

KONČNI DOLOČBI

2. člen

(začetek uporabe)

Spremenjeni 1. člen odloka se začne uporabljati 1. januarja 2024, do takrat pa se uporablja 1. člen Odloka o določitvi vrednosti točke za odmero rudarske koncesnine (Uradni list RS, št. 86/18).

3. člen

(začetek veljavnosti)

Ta odlok začne veljati petnajsti dan po objavi v Uradnem listu Republike Slovenije.

Št.

Ljubljana,... 2023

EVA 2023–2560–0050 Vlada Republike Slovenije

 dr. Robert Golob

 predsednik

OBRAZLOŽITEV

I. UVOD

1. Pravna podlaga (besedilo, vsebina zakonske določbe, ki je podlaga za izdajo uredbe)

Pravna podlaga za izdajo odloka je 6. člen Uredbe o rudarski koncesnini in sredstvih za sanacijo (Uradni list RS, št. 91/11 in 57/13; v nadaljnjem besedilu: uredba), ki določa, da vrednost točke določi Vlada Republike Slovenije (v nadaljnjem besedilu: vlada) in jo objavi v Uradnem listu Republike Slovenije.

2. Rok za izdajo uredbe, določen z zakonom

Zakon o rudarstvu (Uradni list RS, št. 14/14 – uradno prečiščeno besedilo, 61/17 – GZ in 54/22; v nadaljnjem besedilu: ZRud-1) ne določa roka, v katerem bi morala vlada sprejeti odlok o določitvi vrednosti točke za odmero rudarske koncesnine. Prav tako roka ne določa uredba.

Predlog odloka smo pripravili zaradi sprememb v stopnji inflacije od januarja 2019 (ko je začel veljati Odlok o določitvi vrednosti točke za odmero rudarske koncesnine) do maja 2023. Do začetka uporabe tega odloka znaša v skladu z Odlokom o določitvi vrednosti točke za odmero rudarske koncesnine (Uradni list RS, št. 86/18) vrednost točke 0,00951 EUR. Nova vrednost točke bo veljala že pri odmerah rudarske koncesnine v letu 2025 za leto 2024.

Skrajni rok za izdajo odloka je 28. december 2023.

3. Splošna obrazložitev predloga uredbe, če je potrebna

/

4. Predstavitev presoje posledic za posamezna področja, če te niso mogle biti celovito predstavljene v predlogu zakona

/

II. VSEBINSKA OBRAZLOŽITEV PREDLAGANIH REŠITEV

K 1. členu:

Uredba o rudarski koncesnini in sredstvih za sanacijo (Uradni list RS, št. 91/11 in 57/13) v 6. členu določa, da vrednost točke za odmero rudarske koncesnine določi Vlada Republike Slovenije in jo objavi v Uradnem listu Republike Slovenije.

Na gibanje cen materialov (tudi mineralnih surovin) vpliva tako gospodarsko stanje v Evropi in po svetu kakor tudi vpliv inflacije in višjih obrestnih mer na naročila, vojna v Ukrajini, gibanje cen energentov in drugo. V tržnem gospodarstvu se cene izdelkov in storitev lahko vedno spremenijo. Nekatere se zvišajo, druge pa znižajo. Do inflacije pride, kadar se cene vseh izdelkov in storitev na splošno zvišajo, ne le cene posameznih artiklov.

S tem odlokom se vrednost točke uskladi z indeksom cen življenjskih potrebščin v obdobju od začetka januarja 2019 do konca maja 2023. V navedenem obdobju je po podatkih Statističnega urada Republike Slovenije znašal indeks rasti življenjskih potrebščin 120,6 oziroma stopnja inflacije 20,6 %.

Z odlokom se zato predlaga dvig vrednosti točke za 20,6 %, torej z 0,00951 na 0,01147 EUR.

K 2. členu:

Spremenjeni 1. člen odloka se začne uporabljati 1. januarja 2024, zato bi se nova vrednost točke upoštevala pri odmerah rudarske koncesnine v letu 2025 za leto 2024. Do vključno 31. decembra 2023 pa se uporablja 1. člen Odloka o določitvi vrednosti točke za odmero rudarske koncesnine (Uradni list RS, št. 86/18).

K 3. členu:

Odlok začne veljati petnajsti dan po objavi v Uradnem listu Republike Slovenije.